Este important să ne asigurăm că tranziția către neutralitatea climatică este echitabilă și incluzivă, ținând cont de impactul socio-economic asupra comunităților, lucrătorilor și industriilor care pot fi afectate, a subliniat ministrul Mediului, Mircea Fechet, în cadrul reuniunii Consiliului Mediu ce a avut loc la Bruxelles.
Potrivit unui comunicat al ministerului de resort, pe ordinea de zi a Consiliului s-au aflat puncte importante de discuție precum Directiva-cadru privind deșeurile, reducerea poluării cu microplastice și obiectivul climatic pentru 2040.
Ministrul român al Mediului, Apelor și Pădurilor a susținut, în cadrul Consiliului de Mediu, mai multe intervenții, una dintre ele fiind despre necesitatea reevaluării stării de conservare a populației de urs brun în Europa.
"Doresc să folosesc această oportunitate pentru a pune pe masa Consiliului de Mediu subiectul gestionării populațiilor de urs brun din Europa și, mai ales, din România. Țara mea a asigurat un management sustenabil și a contribuit activ la eforturile europene de conservare a carnivorelor mari, inclusiv a ursului brun. Drept dovadă, experții IUCN (International Union for the Conservation of Nature) apreciază că ursul brun este într-o stare favorabilă de conservare, cu populații stabile sau chiar în creștere și risc scăzut de vulnerabilitate. România a dovedit că este capabilă să gestioneze cea mai mare populație de urs din Europa, ba mai mult de atât, să asigure condițiile ca aceasta să prospere. În Munții Carpați trăiesc aproximativ 6.400 – 7.200 de exemplare, peste 40% din urșii Europei, însă această bogăție a biodiversității începe să amenințe cea mai de preț bogăție a unei țări – populația. Trebuie să înțelegem că, indiferent de circumstanțe, viața omului are prioritate", a declarat Mircea Fechet.
De asemenea, ministrul Mediului, Apelor și Pădurilor a accentuat faptul că "în România, în ultimii 20 de ani, 26 de oameni au fost uciși de urși și 274 persoane au fost desfigurate. În numai 5 ani s-au înregistrat 6.400 de apeluri de urgență prin care s-au sesizat atacuri asupra omului, numai în 2021 fiind peste 1.500 apeluri. Solicităm Comisiei să aplice prevederile Directivei Habitate pentru a reevalua starea de conservare a celor 10 populații de urs brun din Europa, iar pe baza datelor obținute să analizeze dacă se impune actualizarea statutului lor de protecție".
În cadrul schimbului de opinii în ceea ce privește obiectivul climatic al Europei pentru 2040, ministrul Mircea Fechet a subliniat că țara noastră salută demersul Comisiei de a prezenta o evaluare cât mai comprehensivă a direcțiilor de acțiune în vederea atingerii obiectivului UE de neutralitate climatică.
"Este important să ne asigurăm că tranziția către neutralitatea climatică este echitabilă și incluzivă, ținând cont de impactul socio-economic asupra comunităților, lucrătorilor și industriilor care pot fi afectate. Alte principii importante care sunt avute în vedere în analiza internă sunt eficiența costurilor, competitivitatea industriei, prețuri accesibile la energie și flexibilitatea în abordare, pentru a reflecta circumstanțele naționale diferite. (…) Atât pentru industrie, în special cea energo-intensivă, dar și alte sectoare va trebui să identificăm instrumente financiare adecvate și suficiente pentru a putea, pe de o parte, atenua impactul tranziției la nivelul gospodăriilor vulnerabile și, pe de altă parte, culege beneficiile economice ale acesteia. Este vital ca aceste instrumente financiare să asigure o distribuție regională echitabilă", a evidențiat Fechet.
"Referitor la deșeurile alimentare, considerăm că țintele propuse sunt ambițioase, dar esențiale pentru promovarea durabilității, abordarea unor probleme stringente cauzate de generarea acestor deșeuri precum și pentru contribuția la obiectivele de dezvoltare durabilă. Îndeplinirea acestora va necesita eforturi concertate în mai multe sectoare, investiții în infrastructură și tehnologie și o schimbare atât în comportamentul consumatorilor, cât și în practicile de afaceri", a subliniat Mircea Fechet.
Referitor la deșeurile textile ministrul român al mediului a subliniat că țara noastră se confruntă cu problema transporturilor de textile uzate, care, în fapt, sunt deșeuri – transporturi mascate de deșeuri. În acest sens, este esențial să avem o înțelegere comună a conceptelor utilizate. Adoptarea cât mai curând posibil a unei reglementări privind criteriile pentru încetarea statutului de deșeu va sprijini dezvoltarea unei piețe oficiale pentru textile second-hand, încurajând întreprinderile și consumatorii să participe la o astfel de piață. Acest lucru poate stimula economiile locale și poate sprijini practicile de consum durabil.
De asemenea, România a salutat inițiativa stabilirii responsabilității extinse a producătorului (EPR), care va încuraja producătorii să proiecteze produse care sunt mai ușor de reutilizat, reciclat și eliminat într-un mod ecologic:
"Direcția în care merg discuțiile pe această temă este bună, însă ar fi util să se insiste poate mai mult pe aspectele legate de prevenire, esențiale în cazul textilelor din perspectiva conceptului de «fast fashion», care a câștigat popularitate în industria modei (haine la prețuri mici și în trend). Pentru ca EPR să fie eficient, aceasta trebuie să facă parte dintr-o strategie mai amplă, care să includă sprijin pentru reglementare, dezvoltarea infrastructurii, conștientizarea consumatorilor și cooperarea globală. Această abordare cu mai multe fațete poate atenua în mod semnificativ impactul deșeurilor textile asupra mediului", a conchis Mircea Fechet.
În ceea ce privește propunerea de Directivă a Parlamentului European și Consiliului de modificare a Directivei 2008/98/CE privind deșeurile, ministrul Mircea Fechet a anunțat că România susține obiectivele revizuirii Directivei cadru deșeuri.
În ceea ce privește Regulamentul Parlamentului European și Consiliului privind prevenirea pierderilor de granule din plastic pentru a reduce poluarea cu microplastice, ministrul român al mediului a subliniat faptul că "România susține obiectivul propunerii de Regulament, care va contribui la prevenirea pierderilor de granule de plastic și reducerea efectelor acestora asupra mediului și sănătății umane. Desfășurarea activităților economice care implică pierderi de granule de plastic, ignorând sau diminuând importanța structurii și capacităţii productive şi de suport a capitalului natural, a condus la deteriorarea mediilor naturale şi la pierderea unor servicii ecosistemice valoroase. Se impune astfel ca, în fiecare etapă a lanțului de aprovizionare cu plastic, să fie luate măsuri pentru a asigura manipularea și transportul acestora, în condiții de siguranță pentru mediu și sănătatea populației".
Referitor la reziliența în ceea ce privește managementul apei ministrul Mircea Fechet a subliniat că, în România, "ne orientăm acțiunile către reducerea consumului de apă prin aplicarea unui mecanism economic specific pentru a stimula scăderea necesarului de apă și a încuraja reutilizarea apei oriunde este posibil. De asemenea, promovăm infrastructura verde, pentru a reduce efectele inundațiilor, dar trebuie să ne amintim că apa nu cunoaște granițe și, prin urmare, cooperarea transfrontalieră a apei nu este doar o chestiune de comoditate; este o chestiune de necesitate. Directiva-cadru a apei a UE stabilește obiective clare pentru obținerea unei calități bune a apei și gestionarea durabilă a apei în întreaga Europă".
În ceea ce privește necesitatea consolidării tranziției juste în regiuni afectate de decarbonizare, ministrul Mircea Fechet a subliniat faptul că "tranziția la neutralitatea climatică, până în 2050, implică o transformare semnificativă pentru aceste regiuni. De aceea, este esențială demararea din timp a unui dialog cu privire la nevoile de investiții și sprijin financiar în aceste regiuni, în contextul viitorului cadru financiar multianual".
Teodora Ion este redactor-șef adjunct și specialistă în domeniul relațiilor internaționale. Aria sa de expertiză include procesul retragerii Marii Britanii din Uniunea Europeană, relațiile comerciale globale și competiția pentru supremație dintre marile puteri ale lumii. Teodora este corespondent în cadrul summit-urilor Consiliului European și al celorlalte reuniuni decizionale de la nivelul UE.
You may like
Secretarul general al Guvernului îi îndeamnă pe funcționarii publici să le explice mai mult oamenilor beneficiile aderării României la OCDE: Nu se vorbeşte suficient despre acest proiect de ţară
Nicolae Ciucă: Parcursul României în UE, materializat în proiecte mari de infrastructură, care au generat apetitul investitorilor, deschiderea mediului de afaceri și oportunități de dezvoltare economico-socială la nivel local
Lucian Bode: Motoarele dezvoltării sunt turate la maxim; construcția și finalizarea Autostrăzii Transilvania este un obiectiv strategic pentru România
Nicolae Ciucă, vizită pe șantierele Autostrăzii Moldovei, "obiectiv care se construiește cu bani europeni": Acest lucru ne arată că apartenența noastră la UE este esențială pentru dezvoltarea țării
Guvernul a adoptat Codul Silvic, un jalon asumat prin PNRR. Mircea Fechet: Actul normativ ține cont de nevoile de dezvoltare ale țării și asigură implementarea ultimelor progrese tehnologice în domeniu
Ministrul energiei, Sebastian Burduja, la primul Summit al Energiei Nucleare: România este admirată pentru curajul asumării tehnologiei reactoarelor modulare de mici dimensiuni
UE sancționează 33 de persoane și 2 entități în privința morții lui Navalnîi, condamnând uciderea lentă a opozantului rus de către regimul de la Kremlin
Published
4 days agoon
March 22, 2024Corespondență din Bruxelles
Consiliul Uniunii Europene a decis vineri să impună măsuri restrictive împotriva a 33 de persoane și a două entități legate de moartea subită, într-o colonie penitenciară strictă, a politicianului rus de opoziție Aleksei Navalnîi, decizia fiind luată în cadrul Regimului global de sancțiuni în domeniul drepturilor omului al Uniunii Europene, informează un comunicat remis CaleaEuropeană.ro.
"Uciderea lentă a lui Aleksei Navalnîi de către regimul de la Kremlin este o reamintire brutală a disprețului total al acestuia față de viața umană. Sancțiunile de astăzi demonstrează determinarea noastră de a trage la răspundere conducerea politică și autoritățile rusești pentru încălcarea continuă a drepturilor omului în Rusia. În același timp, știm că Putin nu este Rusia, iar Rusia nu este Putin. Vom continua să sprijinim societatea civilă și vocile independente din Rusia", a declarat Josep Borrell, Înaltul Reprezentant pentru afaceri externe și politica de securitate.
Noile liste includ coloniile penitenciare în care Aleksei Navalnîi a fost deținut din iunie 2022 până la moartea sa, colonia corecțională IK-6 și colonia corecțională de maximă securitate IK-3.
Ambele colonii sunt cunoscute pentru că exercită presiuni fizice și psihologice, izolare totală, tortură și violență asupra deținuților.
În ambele locuri, arată UE, Navalnîi a suferit abuzuri, inclusiv prin izolarea repetată într-o celulă de pedeapsă și tratamente crude, inumane și degradante, ceea ce a dus la deteriorarea gravă a sănătății sale. Șeful IK-3, Vadim Kalinin, și diverși șefi adjuncți ai coloniei au fost, de asemenea, sancționați.
În plus, Consiliul a decis să includă membri ai sistemului judiciar, precum Andrey Suvorov, care l-a condamnat anul trecut pe Alekei Navalnîi la 19 ani într-o colonie cu regim special în condiții inumane, pe Kirill Nikiforov, care a respins acțiunea sa împotriva IK-6 pentru a face apel la transferul său într-o celulă de pedeapsă timp de 12 zile, și Evgenia Nikolaeva și Natalia Dudar, care au emis o serie de hotărâri împotriva opozanților politici, inclusiv a domnului Navalnîi, contribuind astfel la represiunea politică din Rusia.
Pe alte liste figurează funcționari de nivel înalt din sistemul penitenciar și din cadrul Ministerului Justiției care fie au fost responsabili de executarea pedepselor cu închisoarea ale lui Aleksei Navalnîi, precum și ale altor opozanți politici, fie nu au asigurat protecția drepturilor și libertăților omului și ale cetățenilor.
Odată cu listele de astăzi, măsurile restrictive în cadrul regimului global de sancțiuni al UE în domeniul drepturilor omului se aplică în prezent unui număr de 104 persoane fizice și juridice și 23 de entități din mai multe țări.
Persoanele enumerate în cadrul regimului de sancțiuni fac obiectul unei înghețări a activelor, iar furnizarea de fonduri sau de resurse economice, direct sau indirect, către acestea sau în beneficiul lor, este interzisă. În plus, persoanelor fizice enumerate li se aplică o interdicție de călătorie în UE.
UE continuă să condamne cu fermitate extinderea severă a legislației restrictive și reprimarea sistematică și tot mai intensă a societății civile și a apărătorilor drepturilor omului, precum și reprimarea continuă a presei independente, a jurnaliștilor și a lucrătorilor din mass-media, a membrilor opoziției politice și a altor voci critice care activează pe întreg teritoriul Federației Ruse și în afara țării.
La 19 februarie 2024, în declarația Înaltului Reprezentant în numele UE cu privire la moartea lui Alekei Navalnîi, UE și-a exprimat indignarea față de moartea opozantului rus și a reamintit condamnarea sa repetată a otrăvirii acestuia și a acțiunilor motivate politic întreprinse împotriva sa, inclusiv încarcerarea și relele tratamente aplicate în sistemul penitenciar.
Acesta a subliniat că UE nu va precupeți niciun efort pentru a trage la răspundere conducerea politică și autoritățile rusești pentru moartea sa și va impune sancțiuni suplimentare.
Consiliul UE și PE au convenit să prelungească cu un an suspendarea taxelor de import pentru produsele agricole ucrainene. Acordul cuprinde și mecanisme de salvgardare pentru protejarea pieței UE
Published
6 days agoon
March 20, 2024By
Teodora IonPreședinția Consiliului Uniunii Europene și Parlamentul European au ajuns la un acord provizoriu cu privire la prelungirea cu încă un an, până la 5 iunie 2025, a suspendării taxelor de import și a contingentelor la exporturile ucrainene către UE.
Potrivit unui comunicat al Consiliului UE, această prelungire reafirmă sprijinul politic și economic de neclintit al UE pentru Ucraina, după doi ani de agresiune militară neprovocată și nejustificată a Rusiei.
În același timp, UE a decis să consolideze protecția produselor agricole sensibile prin consolidarea garanțiilor deja incluse în actualul regulament privind măsurile temporare de liberalizare a comerțului, pentru a lua în considerare orice impact negativ asupra pieței unuia sau mai multor state membre, și nu doar asupra pieței UE în ansamblu, așa cum este cazul în prezent.
De asemenea, va fi adăugată o nouă măsură de salvgardare automată pentru anumite produse sensibile, cum ar fi păsările de curte, ouăle, zahărul, ovăzul, porumbul, grișul și mierea.
Măsurile comerciale autonome (ATM) vor permite Ucrainei să continue să își genereze venituri proprii din fluxurile comerciale cu UE, ceea ce este important pentru a-și susține economia în condiții foarte dificile. Împreună cu sprijinul militar, financiar și umanitar extins al UE, acest lucru va ajuta Ucraina în procesul de redresare pe termen lung, precum și în integrarea sa treptată pe piața internă a UE.
Principalele elemente ale regulamentului
Regulamentul revizuit se va aplica de la 6 iunie 2024 până la 5 iunie 2025 și se referă la suspendarea continuă a tuturor taxelor vamale și contingentelor restante în temeiul titlului IV din Acordul de asociere dintre UE și Ucraina de instituire a unei zone de liber schimb aprofundate și cuprinzătoare (DCFTA).
Regulamentul va include, de asemenea, două mecanisme de salvgardare pentru a proteja piața UE:
- o versiune consolidată a mecanismului existent, care se va aplica pe baza unei monitorizări periodice, permițând Comisiei să impună orice măsură de salvgardare dacă sunt îndeplinite anumite condiții specifice
- un mecanism de salvgardare nou, automat, care va obliga Comisia să reintroducă contingente tarifare în cazul în care importurile de păsări de curte, ouă, zahăr, ovăz, porumb, crupe și miere depășesc media aritmetică a cantităților importate în 2022 și 2023.
Elementele-cheie ale acordului provizoriu:
- extinderea domeniului de aplicare a mecanismului automat de salvgardare la patru produse suplimentare (ovăz, porumb, crupe și miere)
- reducerea perioadei de timp pentru activarea salvgardării automate (de la 21 la 14 zile)
- angajamentul Comisiei de a intensifica monitorizarea importurilor de grâu și de alte cereale și de a utiliza instrumentele de care dispune în caz de perturbări ale pieței
Parlamentul European și Consiliul vor trebui acum să aprobe acordul provizoriu.
Comisia pentru comerț internațional a Parlamentului European și ambasadorii UE (Coreper) vor fi invitați să confirme rezultatul negocierilor interinstituționale în cursul zilei de astăzi.
Se așteaptă ca poziția Parlamentului în primă lectură să fie apoi adoptată la una dintre sesiunile plenare din aprilie.
Apoi, regulamentul urmează să fie adoptat de Consiliu, semnat de reprezentanții Consiliului și ai Parlamentului European și publicat în Jurnalul Oficial, înainte de a intra în vigoare la 6 iunie 2024.
Josep Borrell le propune liderilor europeni ca UE să utilizeze 90% din veniturile activelor rusești înghețate pentru a cumpăra arme Ucrainei
Published
7 days agoon
March 19, 2024Şeful diplomaţiei Uniunii Europene Josep Borrell a anunţat marţi că va propune ca Uniunea Europeană să utilizeze 90% din veniturile obţinute din activele ruseşti îngheţate în Europa pentru a cumpăra arme pentru Ucraina, iar restul de 10% să fie utilizat pentru a spori capacitatea de industriei ucrainene de apărare, informează Reuters.
Înaltul Reprezentant al UE pentru afaceri externe și politică de securitate va prezenta miercuri această propunere statelor membre UE, în ajunul summitului de primăvară al Consiliului European, care are loc joi și vineri la Bruxelles și care are pe agendă atât tema sprijinului pentru Ucraina, cât și tema securității și apărării.
În conformitate cu planul lui Borrell, banii ar urma să fie direcționați către Instrumentul European pentru Pace (EPF), un fond extra-bugetar creat la inițiativa Franței înainte de invazia Rusiei în Ucraina și care s-a dovedit extrem de util pentru a sprijini Ucraina. Numai cu o zi în urmă, Consiliul Uniunii Europene a decis să majoreze plafonul financiar al Instrumentului european pentru pace cu 5 miliarde de euro în prețuri curente și să aloce această sumă suplimentară Ucrainei, prin crearea unui fond de asistență pentru Ucraina (UAF) în cadrul acestui instrument.
"Propunerea concretă va fi prezentată mâine. Statelor membre le revine să cadă de acord", a menţionat şeful diplomaţiei Uniunii Europene.
Josep Borrell a subliniat că propunerea vizează utilizarea profiturilor din activele ruse blocate în Europa mai degrabă decât activele însele. El a estimat la 3 miliarde de euro anual profiturile care se pot obţine din acest active.
"Dacă facem asta, ei bine, rușii nu vor fi foarte fericiți", a mai spus Borrell. "Suma de bani – trei miliarde pe an – nu este nici măcar extraordinară. Dar nu este neglijabilă", a completat acesta.
Aproximativ 70% din toate activele rusești imobilizate în Occident sunt deținute în depozitarul central belgian de valori mobiliare Euroclear, care deține echivalentul a 190 de miliarde de euro reprezentând titluri și lichidității ale Băncii Centrale a Rusiei.
Săptămâna trecută, o oficialitate de rang înalt a UE a spus că probabil activele ruse îngheţate în UE vor genera între 15 şi 20 de miliarde de euro până în 2027, în funcţie de ratele dobânzii la nivel mondial.
Borrell a subliniat că propunerea a fost aceea de a folosi profiturile obținute din activele deținute în Europa și nu activele în sine. Inițial, oficialii europeni au discutat despre utilizarea profiturilor din activele înghețate pentru a finanța reconstrucția Ucrainei.
Însă, în ultimele săptămâni, aceștia s-au concentrat din ce în ce mai mult asupra modului în care să ajute Ucraina din punct de vedere militar, în condițiile în care forțele de la Kiev, lipsite de muniție, se luptă pentru a reține invazia Rusiei, în timp ce un pachet major de ajutor militar american este blocat în Congresul SUA.
Miniștrii apărării din statele coaliției de la Ramstein se reunesc marți la baza americană din Germania, cu șeful Pentagonului Lloyd Austin asigurându-i pe aliați cu privire la angajamentul continuu al SUA față de apărarea Ucrainei.
Concrete & Design Solutions
UE salută adoptarea rezoluției Consiliului de Securitate al ONU care cere "în mod clar o încetare imediată a focului în Gaza și eliberarea imediată și necondiționată a tuturor ostaticilor"
Gabriela Firea: Introducerea cotelor de gen în politică nu este un moft, ci o necesitate. Voi milita în Parlamentul European pentru îmbunătățirea drepturilor femeilor din România
RescEU: Comisia Europeană achiziționează o nouă flotă de avioane de stingere a incendiilor, în valoare de 600 mil. euro
Președintele sârb Aleksandar Vucic: Serbia nu va adera niciodată la NATO. Au vrut să ne distrugă patria
"Nu subestimați extrema-dreaptă!": Șeful celei mari bănci centrale din UE avertizează că o ieșire a Germaniei din zona euro ar fi o "catastrofă economică"
Emmanuel Macron subliniază că "ar fi cinic și contraproductiv pentru Rusia să folosească împotriva Ucrainei" atentatul de la Moscova revendicat de gruparea teroristă Stat Islamic
Evocând "Momentul lui Demostene" al Europei, Josep Borrell cere plasarea apărării în centrul politicilor UE, avertizând că "Europa este pusă în pericol"
Comisia Europeană recomandă autorităților din România să se bazeze pe sfatul experților la stabilirea salariului minim
Apple, Google și Meta, investigate de Comisia Europeană pentru posibile încălcări ale Regulamentului privind piețele digitale. Companiile riscă amenzi de până la 10% din cifra de afaceri mondială totală
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de "o clică incompetentă de escroci foşti comunişti"
Premierul Italiei, Mario Monti, a demisionat
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Parlamentul R. Moldova a adoptat o Declarație cu privire la integrarea europeană: Doar aderarea la UE, partener de nădejde timp de decenii, va asigura viitorul țării
Klaus Iohannis le solicită omologilor din UE sprijin pentru R. Moldova: Trebuie să adoptăm cadrele de negociere pentru aderare. Siguranța Republicii Moldova înseamnă siguranța spațiului european
Klaus Iohannis: Decalogul pentru funcția de secretar general NATO a fost "foarte bine primit de aliați". De Mark Rutte "ne deosebește istoria, geografia și viziuni ușor diferite despre viitorul NATO"
Șefa Comisiei Europene pledează pentru utilizarea energiei nucleare în cadrul tranziției către o energie curată
Volodimir Zelenski cere lumii democratice să redea fiecărei națiuni certitudinea că securitatea sa este de nezdruncinat: Regulile trebuie să funcționeze din nou pentru a proteja ordinea mondială
Celine Gauer, responsabil în cadrul Comisiei Europene pentru implementarea PNRR, cere României să accelereze ritmul reformelor: Mesajul meu este unul al urgenţei. 2024 "va stabili succesul sau eșecul țării"
Donald Trump, întrebat de Nigel Farage dacă va menține angajamentul SUA față de NATO: "Da. 100%" dacă europenii "joacă corect". Fără SUA, NATO nu ar exista
Forumul Mării Negre. Președintele Comisiei parlamentare pentru controlul activității SRI a evidențiat importanța de a dobândi o cultură de securitate aplicată menită să contribuie la asigurarea securității energetice în regiune
A fost semnat contractul pentru implementarea Portalului Digital Unic al României – PDURo, un proiect de 96 milioane de lei. Ministrul Bogdan Ivan: Aducem statul la un click distanță pentru toți românii
Trending
- ALEGERI EUROPENE 20245 days ago
Nicolae Ciucă a prezentat candidații PNL pentru Parlamentul European: Vor apăra cauza României și vor găsi soluții europene la problemele românilor
- EDITORIALE7 days ago
Reprezentarea Estului Europei la vârful NATO și UE: În ce moment de cotitură al istoriei euro-atlantice suntem?
- ALEGERI EUROPENE 20245 days ago
Marcel Ciolacu a anunțat lista PSD pentru europarlamentare. Aceasta va fi deschisă de Mihai Tudose, Gabriela Firea, Claudiu Manda și Victor Negrescu
- ROMÂNIA6 days ago
Nicolae Ciucă îndeamnă "să lăsăm diferențele" și să alegem o administrație "pentru ca Bucureștiul să se dezvolte și cetățenii să simtă că trăiesc într-o capitală europeană"
- ROMÂNIA7 days ago
Ministerul Educației investește 30 milioane de euro prin PNRR în construcția de campusuri școlare rurale